Muutettu ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71, asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72, asetuksen (ETY) N:o 1408/71 muuttamisesta annetun asetuksen (ETY) N:o 1247/92 ja asetuksen (ETY) N:o 1247/92 muuttamisesta annetun asetuksen (ETY) N:o 1945/93 muuttamisesta



Virallinen lehti nro C 242 , 19/09/1995 s. 0007



Muutettu ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71, asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72, asetuksen (ETY) N:o 1408/71 muuttamisesta annetun asetuksen (ETY) N:o 1247/92 ja asetuksen (ETY) N:o 1247/92 muuttamisesta annetun asetuksen (ETY) N:o 1945/93 muuttamisesta (1) (95/C 242/05) (ETA:n kannalta merkityksellinen teksti) KOM(95) 284 lopull. - 94/0111(CNS) (Komission esittämä 28 päivänä kesäkuuta 1995 EY:n perustamissopimuksen 189 a artiklan 2 kohdan nojalla) EUROOPAN UNIONIN NEUVOSTO, joka katsoo, että Euroopan parlamentin lausunnon johdosta olisi johdanto-osan ensimmäisen ja toisen kappaleen väliin lisättävä kaksi seuraavaa kappaletta: 20 artiklassa olisi järjestettävä rajatyöntekijöiden perheenjäsenien tilanne rajatyöntekijän tilanteen mukaisesti, 22 artiklan 1 kohdan a ja c alakohdassa mainittuja etuuksia olisi laajennettava koskemaan kaikkia henkilöitä, mukaan lukien kolmansien valtioiden kansalaiset, jotka on vakuutettu jäsenvaltion lainsäädännön nojalla, ja heidän kanssaan asuvia perheenjäseniä, Euroopan parlamentin lausunnon johdosta olisi johdanto-osan toisen ja kolmannen kappaleen väliin lisättävä seuraava kappale: entisten rajatyöntekijöiden ja heidän perheenjäseniensä osalta olisi tarpeen varmistaa sellaisten terveydenhoitoetuuksien antamisen tietty jatkuvuus, jotka nämä ovat saavuttaneet ennen eläkkeelle jäämistään, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1408/71 seuraavasti: 1. Korvataan 20 artikla seuraavasti: "Rajatyöntekijä ja hänen kanssaan asuvat perheenjäsenet voivat myös saada etuuksia toimivaltaisen valtion alueella. Tällaiset etuudet antaa toimivaltainen laitos tämän valtion lainsäädännön mukaisesti, niin kuin työntekijä asuisi tässä valtiossa." 1 a Lisätään 22 a artikla 22 artiklan jälkeen seuraavasti: "22 a artikla Tiettyjä henkilöryhmiä koskevat erityissäännöt Sen estämättä, mitä tämän asetuksen 2 artiklassa säädetään, 22 artiklan 1 kohdan a ja c alakohdan säännöksiä sovelletaan myös heidän kansallisuudestaan riippumatta henkilöihin, jotka on vakuutettu jäsenvaltion lainsäädännön nojalla, ja heidän kanssaan asuviin perheenjäsentiin." 1 c Lisätään 31 a artikla seuraavasti: "31 a artikla Entiset rajatyöntekijät ja heidän perheenjäsenensä - Erityissääntöjä Entisellä rajatyöntekijällä, joka on viimeksi työskennellyt muussa jäsenvaltiossa kuin asuinvaltiossaan ja jolla on kyseisen valtion lainsäädännön mukaisesti oikeus eläkkeeseen ja elinkorkoon sekä kyseisen lainsäädännön mukaisesti oikeus etuuksiin, sekä hänen perheenjäsenillään tai jälkeenjääneillään on kyseisen jäsenvaltion laitoksen kustannuksella oikeus etuuksiin aivan kuin he asuisivat kyseisessä jäsenvaltiossa." (1) EYVL N:o C 143, 26.5.1994, s. 7